Ahmad Shahir Daud

Datuk Haji Ahmad Shahir Daud adalah bekas Imam Besar Masjid Negara yang ke-4 dari tahun 1975 hingga tahun 1978. Beliau dilantik semula sebagai Imam Besar Masjid Negara ke-6 dari tahun 1983 hingga tahun 1991.Senarai Imam Besar Masjid Negara

Keluarga

Isterinya Datin Naimah Mohd Nawi. Rumahnya di Lorong Merican, Jalan Telipot, Kota Bharu, Kelantan. Ayahnya Tuan Guru Haji Daud Mohd Amin. Allahyarham meninggalkan tiga anak lelaki dan seorang anak perempuan serta tujuh cucu.

Kerjaya
Beliau pernah mengajar agama di surau di kampung kelahirannya di Kampung Selising, Melor, Kota Bharu, Kelantan. 

Beliau pernah menjadi Pegawai Agama Istana Negara, berkhidmat sebagai Imam Besar Masjid Negara dari 1975 hingga 1978 dan sekali lagi dari 1983 hingga 1991. Allahyarham adalah juga bekas pegawai kanan Bahagian Agama Jabatan Perdana Menteri).

Selepas bersara, beliau berkhidmat sebagai pendakwah bebas. Ahmad Shahir merupakan pendakwah yang dedikasi, kerana walaupun dalam keadaan uzur beliau sanggup menyampaikan ceramahnya dan semasa hayatnya arwah sering diundang menyampaikan ceramah di Radio Televisyen Malaysia (RTM) cawangan Kota Bharu.

Anugerah

 50px Panglima Setia Diraja (PSD) - Datuk (1983)

Meninggal dunia
Beliau meninggal dunia akibat barah usus pada 29 Julai 2009 di Hospital Raja Perempuan Zainab II, Kota Baharu, Kelantan . Jenazahnya dikebumikan di tanah perkuburan Islam Tok Kenali, Kubang Kerian. Datuk Shahir Sempat Berkhidmat Kepada Masyarakat Kampung

Rujukan

Kategori:Imam Besar Masjid Negara Malaysia
Kategori:Kelahiran 1936
Kategori:Kematian 2009
Kategori:Orang dari Kelantan